**СОФИЙСКА ПРОФЕСИОНАЛНА ГИМНАЗИЯ ПО ЕЛЕКТРОНИКА**

**„ДЖОН АТАНАСОВ“**

**Д И П Л О М Е Н П Р О Е К Т**

**Тема:** “Проектиране на уеб базирана платформа за участниците на капиталовите пазари“

**Практическа част:** „Реализация на уеб базирана платформа за участниците на капиталовите пазари“

Дипломант: Александър Андреев Иванов 12В клас

*/име, презиме, фамилия, клас/*

Професия: 481030 „ Приложен програмист“

Специалност: 4810301 „Приложно програмиране“

Ръководител на дипломен проект: инж. Любица Димитрова

Дипломант: .....................

*/подпис/*

Ръководител на Дипломен проект: .................

*/подпис/*

София

2023

**СЪДЪРЖАНИЕ**

Съдържание.......................................................................................................2

**Теоретична част**..............................................................................................3

Глава I. Увод.....................................................................................................3

Глава II. Изложение..........................................................................................5

1. Обзор на ............................................................................................5
   1. ККККККК...........................................................................8
   2. ССССССС...........................................................................10
   3. ДДДДДДД..........................................................................17
2. Среда за ззззззззз..............
3. цццццццццццццц.........................................................................18
4. ооооооооооооооооо......................................................................21
5. ожжжжжжжжжжжж.......

Глава III. Заключение.....................................................................................28

**Практическа част**...........................................................................................29

Тема, реализация, изводи.................................................................................30

Използвана литература.....................................................................................31

Приложения.......................................................................................................32

**Увод**

Преди да дефинирам съществуващите всекидневни технически проблеми във финансовия свят, аз бих искал първо да дам отговор на няколко въпроса като: какво са капиталовите пазари, защо са важни, кои са участниците в тях и какво сa финансови инструменти. Капиталовите пазари са интернационална система от борси, която позволява свободното движение на капитали в целия свят. Тя улеснява компаниите и правителствата в процеса им на привличане на финансиране от обществото. Участниците на капиталовите пазари са инвестиционни банки, брокери, пенсионни фондове, взаимни фондове, застрахователни компании и хедж фондове. Част от пазара могат да бъдат и физически лица, които обаче трябва да използват брокер като посредник, за да получат достъп до борса, а съответно и до пазара. Тези физически и юридически лица са всъщност потенциални потребители на платформата, която аз ще проектирам и реализирам. Важно е да се уточни, че за юридическите лица работят хора, които също като физическите лица, се наричат търговци или борсови спекуланти. Финансовите инструменти са индивидуални активи, които се търгуват на капиталовите пазари, тоест те могат да се купуват и продават на борсата.

Ние живеем в свят, който ни предоставя информация, където и да насочим погледа си. Ежедневието ни е изпълнено с рутинни действия, но и важни решения, които трябва да направим. За съжаление обаче нашето време за работа и за възприемане на нова информация е ограничено. Днес човек израства в кариерен план и увеличава вероятността си за повишение само ако е способен да бъде високопродуктивен. Продуктивността се измерва чрез намирането на отношението между броя и трудността на успешно завършените задачи спрямо времето, за което те са изпълнени. Затова човек трябва да намери начин да автоматизира повтарящите се задачи в ежедневието си, да филтрира излишната информация и да организира работната си среда възможно най-оптимално.

Участниците на капиталовите пазари днес срещат същите проблеми с огромния обем от информация и ограниченото време за работа, състояща се от създаване на анализи, наблюдаване на търговския процес на капиталовите пазари и изпълнение на търговски поръчки. Те също споделят желанието за висока продуктивност с хората от останалите професии. Затова целите на софтуера, който ще разработя, са да автоматизира повтарящите се задачи в ежедневието на участниците на капиталовите пазари и да филтрира излишната информация за тях. Тези цели ще бъдат постигната, ако платформата, която ще разработя, включва следните функционалност: лесно достъпване на източник на достоверни новини; осигуряване на затворена и конфиденциална социална мрежа от спекуланти, работещи заедно, чрез която да обменят ефикасно знания, прозрения и мнения; водене на счетоводна книга за търговските поръчки и на записки, свързани с психиката на спекуланта. Това ще са два отделни дневника, които ще имат функционалност за резюмиране на данните в себе си. Софтуерът също трябва да осигурява достъп до котировки на финансови инструменти, икономически данни, календар с важните актуални събития и калкулатор за изчисляване на възвръщаемостта на търговска позиция. Чрез тези функционалности аз ще достигна основната си цел – да създам платформа, която спестява ценно време, предоставя удобни инструменти за работа и качествена информация за участниците на капиталовите пазари.

Задачите за създаване на гореописаните функционалности са следните: да се съпоставят различните източници на новини, календарни събития и икономически данни спрямо колко достоверни са те, като след това трябва да се проучи начин за събирането им, за да се създаде и тяхна визуализация. По отношение на котировките на финансови инструменти, трябва да се изследват достъпни източници на точни данни, които също трябва да се визуализират в платформата. Във връзка с воденето на счетоводство аз трябва да анализирам кои елементи от търговския процес са най-значими и да ги имплементирам. За воденето на дневник за емоционалното състояние по време на работа на борсовия спекулант, трябва да се проучи какви са основните психологически състояния и как влияят те на взимането на решения. Дневникът и счетоводната книга също трябва автоматизирано да резюмират записките в себе си и да създават заключения и препоръки. По отношение на комуникацията между тесен кръг от заедно работещи спекуланти, ще създам чат стаи, в които те ще обменят информация в реално време. За разработването на калкулатора за изчисление на възвръщаемостта на търговски позиции, ще трябва да се имплементират стандартизирани математически формули.